CELEX: 62021TN0398
Language: et
Date: 2021-07-06 00:00:00
Title: Kohtuasi T-398/21: 6. juulil 2021 esitatud hagi – Ryanair ja Ryanair Sun versus komisjon

23.8.2021   
            
            
               ET
            
            
               Euroopa Liidu Teataja
            
            
               C 338/36
            
         
      6. juulil 2021 esitatud hagi – Ryanair ja Ryanair Sun versus komisjon
      (Kohtuasi T-398/21)
      (2021/C 338/46)
      Kohtumenetluse keel: inglise
      
         Pooled
      
      
         Hagejad: Ryanair DAC (Swords, Iirimaa), Ryanair Sun S.A. (Varssavi, Poola) (esindajad: advokaadid F.-C. Laprévote, E. Vahida, V. Blanc, S. Rating ja I.-G. Metaxas Maranghidis)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada kostja 22. detsembri 2020. aasta otsus riigiabi asjas SA.59158 – Poola – COVID-19 – Aid to LOT, (1) ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad viis väidet.
      
                  1.
               
               
                  Esimene väide, et kostja kohaldas vääralt Riigiabi ajutist raamistikku majanduse toetamiseks praeguse COVID-19 puhangu kontekstis. Nimelt väidetakse, et kostja ei tõendanud, et LOT on ajutise raamistiku kohaselt rekapitaliseerimisabi kõlbulik, samuti väidetakse, et kostja jättis hindamata selle, kas oli veel muid sobivamaid ja vähem kahjustavamaid meetmeid peale rekapitaliseerimise. Hageja väidab veel, et kostja hindas vääralt rekapitaliseerimise summa, abi maksete, riigi väljumiseks nõutud tingimuste proportsionaalsust ja abi elementide proportsionaalsust, mis puudutavad juhtimist ja põhjendamatute konkurentsimoonutuste vältimist.
               
            
                  2.
               
               
                  Teine väide, et kostja kohaldas vääralt ELTL artikli 107 lõike 3 punkti b, kui ta järeldas, et see võib olla õiguslik alus abi õigustamiseks. Hageja väidab veel, et kostja ei tõendanud, et abi on vajalik, asjakohane ja proportsionaalne tõsise häire kõrvaldamiseks Poola majanduses, ja jättis kohaldamata nn tasakaalustatuse kriteeriumi, st kaaluda abi kasulikku mõju ELTL artikli 107 lõike 3 puniktis b sätestatud eesmärkide saavutamisele ning selle negatiivset mõju kaubandustingimustele ja kahjustamata konkurentsi säilitamisele liikmesriikide vahel.
               
            
                  3.
               
               
                  Kolmas väide, et vaidlustatud otsus rikub ELTL erisätteid, liidu õiguse üldpõhimõtteid, millele tugineb lennutranspordi liberaliseerimine liidus alates 1980ndate lõpust (st diskrimineerimiskeeld, teenuste osutamise vabadus – mida lennutranspordi suhtes kohaldatakse määrusega (EÜ) nr 1008/2008 (2) – ja asutamisvabadus).
               
            
                  4.
               
               
                  Neljas väide, et vaatamata tõsistele raskustele jättis Euroopa Komisjon ametliku uurimismenetluse algatamata ja rikkus hageja menetlusõigusi.
               
            
                  5.
               
               
                  Viies väide, et kostja rikkus oma põhjendamiskohustust.
               
            
         (1)  ELT 2021, C 260, lk 10–11.
      
         (2)  Euroopa Parlamendi ja nõukogu 24. septembri 2008. aasta määrus (EÜ) nr 1008/2008 ühenduses lennuteenuste osutamist käsitlevate ühiseeskirjade kohta (uuestisõnastamine) (ELT 2008, L 293, lk 3–20).